จิ้นนายกลายเป็นฉัน

จิ้นนายกลายเป็นฉัน เป็นละครโทรทัศน์ไทยแนวยาโออิปี 2563 นำแสดงโดยคณพันธ์ ปุ้ยตระกูล, สุรีย์ญะเรศ ยะคะเรศ, ภวัต จิตต์สว่างดี, ภูสิษฐ์ ดิษฐพิสิษฐ์, กันยารัตน์ เรืองรุ่ง และเบญญาภา จีนประสม กำกับโดยอาทิชา ตันธนวิกรัย และผลิตโดยจีเอ็มเอ็มทีวีร่วมกับภาพดีทวีสุข ละครซีรีส์เรื่องนี้บอกเล่าเรื่องราวเกี่ยวกับเด็กสาวในโรงเรียนมัธยมปลายและเป็นนักเขียนนวนิยายแนวยาโออิที่ตื่นขึ้นมาหลังจากเกิดอุบัติเหตุและพบว่าตัวเองอยู่ในร่างของรุ่นพี่โรงเรียนเดียวกันที่ตัวเองเป็นแฟนคลับ
ละครซีรีส์เรื่องนี้เป็นหนึ่งในละครซีรีส์ 12 เรื่องประจำปี 2563 ที่จีเอ็มเอ็มทีวีนำเสนอในงาน "New & Next" เมื่อวันที่ 15 ตุลาคม พ.ศ. 2562 ออกอากาศตอนแรกทางช่องจีเอ็มเอ็ม 25และไลน์ทีวี ในวันที่ 22 พฤษภาคม พ.ศ. 2563 ออกอากาศทุกวันศุกร์ เวลา 21:30 และ 23:00 น. (เวลามาตรฐานไทย) ตามลำดับ ละครซีรีส์เรื่องนี้จบลงในวันที่ 7 สิงหาคม พ.ศ. 2563
เนื้อเรื่องย่อ.
ป่าน (สุรีย์ญะเรศ ยะคะเรศ) เด็กสาวมัธยมปลายเป็นแฟนคลับตัวยงของ คิม (คณพันธ์ ปุ้ยตระกูล) และหนุ่มสุดแกร่งอย่าง เวย์ (ภูสิษฐ์ ดิษฐพิสิษฐ์) สองหนุ่มรุ่นพี่ร่วมโรงเรียนแม้ว่าทั้งสองจะเป็นเพื่อนสนิทและชอบผู้หญิงก็ตาม เธอและเพื่อนที่เป็นแฟนคลับคิม-เวย์อย่างโซดา (กันยารัตน์ เรืองรุ่ง) กำลังเขียนนิยายแนวชายรักชายเกี่ยวกับทั้งสองหนุ่ม ในไม่ช้า เรื่องราวก็เริ่มเลวร้ายลงสำหรับป่านและโซดา เมื่อคิมและเวย์เข้าไปพัวพันกับการทะเลาะวิวาทกับผู้ที่อ่านนวนิยายเรื่องนี้และล้อเลียนทั้งคู่ว่าเป็นเกย์ เวย์ซึ่งอยู่ระหว่างทัณฑ์บนจากความผิดครั้งก่อนจะถูกไล่ออก ผิงผิง (เบญญาภา จีนประสม) แฟนสาวจอมกวนของเวย์รู้เรื่องคู่จิ้น คิม-เวย์ จึงสั่งให้เพื่อน ๆ ตามหาคนเขียนและพามาหาเธอ
ป่านซึ่งรู้สึกผิดอย่างมากได้สารภาพกับคิมเกี่ยวกับนิยายแนวชายรักชาย แต่คิมก็ไม่ได้ถือสาและอาสาขี่มอเตอร์ไซค์ไปส่งเธอที่บ้าน ป่านและคิมประสบอุบัติเหตุบนท้องถนน และพบว่าตัวเองอยู่ในสภาพล่องลอยไร้จุดหมายซึ่งพวกเขาได้พบกับยมทูต (วัชระ สุขชุม) ที่ได้ปรากฏตัวต่อหน้าพวกเขาเพื่อนำพวกเขาไปสู่ชีวิตหลังความตายแม้ว่าทั้งสองจะรู้ว่าพวกเขาไม่ได้ตายก็ตาม เมื่อรู้ตัวว่าทำพลาด ยมทูตจึงส่งพวกเขากลับไปยังโลกมนุษย์ แต่ระหว่างนั้นเธอกลับสลับร่างของพวกเขาโดยไม่ได้ตั้งใจ ป่าน (สุรีย์ญะเรศ ยะคะเรศ) ตื่นขึ้นมาในโรงพยาบาล แต่กลับพบว่าตัวเองอยู่ในร่างของคิม (คณพันธ์ ปุ้ยตระกูล)
เนื่องจากไม่รู้จะแก้ไขข้อผิดพลาดอย่างไร ยมทูตจึงสัญญากับป่านว่าจะหาวิธีสลับตัวเธอและคิมกลับคืน ในขณะเดียวกัน ป่านได้แกล้งทำตัวเป็นคิมและต้องแน่ใจว่าจะไม่มีใครรู้ความจริง แต่การสลับร่างกลายมาเป็นโอกาสของเธอที่จะทำให้คู่จิ้น คิม-เวย์ ของเธอและโซดากลายเป็นความจริง
 คิมหันต์ “คิม” ดำรงรัตนโรจน์ นักเรียนตัวอย่างผู้เฉลียวฉลาดท พี่ชายของเขตต์ และเพื่อนสนิทของเวย์ คิมถูกจิ้นพร้อมกับเวย์ โดยนักเขียนแนวยาโออิ อย่างป่านและโซดา เนื่องมาจากความสัมพันธ์ที่ใกล้ชิดของพวกเขา เขาและป่านได้พบกับยมทูตในสภาพล่องลอยไร้จุดหมายหลังจากอุบัติเหตุเกือบทำให้เสียชีวิต เนื่องจากความผิดพลาด ร่างกายของเขาจึงกลายมาเป็นที่รองรับวิญญาณของป่าน
 ป่าน (ในร่างของคิม): หลังจากเกิดอุบัติเหตุ ป่านกลับมายังโลกมนุษย์ในร่างของคิม จากนั้นเธอก็ใช้โอกาสนี้เพื่อทำให้สถานะคู่จิ้น คิม-เวย์ ของเธอเป็นจริง ขณะเดียวกันก็ต้องทำให้คนรอบข้างไม่รู้ว่าเธอไม่ใช่คิม
 นักเขียนแนวยาโออิที่เป็นแฟนคลับรุ่นพี่อย่างคิมและเวย์ รวมถึงเป็นเพื่อนสนิทของเขตและคู่หูของโซดาด้วยเช่นกัน ความจริงแล้วป่านชื่นชอบเวย์ แต่เธอต้องการแค่ให้เวย์อยู่กับคิม ซึ่งเธอคิดว่าเป็นคนดี เธอและคิมได้พบกับยมทูตในสภาพล่องลอยไร้จุดหมายหลังจากอุบัติเหตุเกือบทำให้เสียชีวิต เนื่องจากความผิดพลาดของ วิญญาณของเธอจึงกลับมายังโลกมนุษย์และถูกใส่ไว้ในร่างของคิม
 เพื่อนสนิทของป่านและเป็นน้องชายของคิม เขตมีความฝันอยากเป็นช่างทำผมและมักจะหนีเรียนเพื่อไปทำงานพาร์ทไทม์ในร้านเสริมสวย แม้จะรู้ว่าทั้งคิมและเวย์นั้นเป็นชายแท้ (และเวย์ก็มีแฟนแล้ว) แต่เขตก็คอยขัดจังหวะและเบี่ยงเบนความสนใจของป่าน ในการเขียนเรื่องราวแนวยาโออิเกี่ยวกับ คิม-เวย์ ของเธออยู่ตลอด เพราะเขาแอบชอบป่าน
 นักเรียนที่กำลังอยู่ในทัณฑ์บนเนื่องจากการมีเรื่องราวชกต่อยบ่อยครั้ง เพื่อนสนิทของคิมและแฟนหนุ่มของผิงผิง เวย์เป็นผู้ชายประเภทแข็งแกร่ง เขาเคยเป็นอดีตสมาชิกแก๊ง โดยที่เขาและผิงผิงไม่รู้ว่าเขากำลังถูกจิ้นพร้อมกับคิมโดยรุ่นน้องของเขาอย่างป่านและโซดา
 นักเขียนแนวยาโออิที่เป็นแฟนคลับของรุ่นพี่อย่างคิมและเวย์ เป็นเพื่อนร่วมชั้นของป่านและเขต โซดาเป็นคู่หูของป่านในการเขียนเรื่องของคิม-เวย์
 เพื่อนร่วมชั้นของป่าน, เขต และโซดา ผิงผิงคือแฟนสาวของเวย์ ในตอนแรกเธอยังไม่รู้เกี่ยวกับคู่จิ้นคิม-เวย์ แต่ไม่นานเธอก็ได้รู้เรื่องราวนี้และสาบานว่าจะตามหาและลงโทษคนเขียนเรื่องนี้